CELEX: 62022TN0146
Language: mt
Date: 2022-03-16 00:00:00
Title: Kawża T-146/22: Rikors ippreżentat fis-16 ta’ Marzu 2022 – Ryanair vs Il-Kummissjoni

16.5.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 198/56
            
         
      Rikors ippreżentat fis-16 ta’ Marzu 2022 – Ryanair vs Il-Kummissjoni
      (Kawża T-146/22)
      (2022/C 198/81)
      Lingwa tal-kawża: l-Ingliż
      
         Partijiet
      
      
         Rikorrent: Ryanair DAC (Swords, l-Irlanda) (rappreżentanti: E. Vahida, F.-C. Laprévote, V. Blanc, D. Pérez de Lamo u S. Rating, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni Ewropea tas-16 ta’ Lulju 2021 dwar l-Għajnuna mill-Istat SA.57116 – COVID-19: Garanzija ta’ self mill-Istat u self mill-Istat lil KLM; u
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka ħames motivi.
      
                  1.
               
               
                  L-ewwel motiv: il-Kummissjoni naqset milli tiddefinixxi b’mod adegwat il-benefiċjarju billi (i) qieset li KLM kienet l-unika benefiċjarja tal-għajnuna mogħtija mill-Pajjiżi l-Baxxi u (ii) naqset milli tiżgura li l-għajnuna mogħtija preċedentement lill-grupp Air France-KLM ma tkunx tista’ tkun ta’ benefiċċju għal KLM jew tgħaddi lil din tal-aħħar.
               
            
                  2.
               
               
                  It-tieni motiv: id-deċiżjoni tmur kontra dispożizzjonijiet speċifiċi tat-Trattat FUE u l-prinċipji ġenerali tad-dritt tal-Unjoni Ewropea li servew ta’ bażi għal-liberalizzazzjoni tat-trasport bl-ajru fl-Unjoni sa mill-aħħar tas-snin tmenin (jiġifieri, nondiskriminazzjoni, libertà li jiġu pprovduti servizzi u libertà ta’ stabbiliment).
               
            
                  3.
               
               
                  It-tielet motiv: il-Kummissjoni użat il-poteri tagħha b’mod żbaljat u applikat b’mod żbaljat l-Artikolu 107(3)(b) TFUE u l-Qafas Temporanju tagħha billi (i) naqset milli tindirizza disturb serju fl-ekonomija tal-Pajjiżi l-Baxxi u (ii) naqset milli tibbilanċja, minn naħa, l-effetti pożittivi tal-għajnuna u, min-naħa l-oħra, l-effetti negattivi fuq il-kundizzjonijiet tan-negozju u ż-żamma ta’ kompetizzjoni mingħajr distorsjoni (jiġifieri it-“test tal-ibbilanċjar”).
               
            
                  4.
               
               
                  Ir-raba’ motiv: il-Kummissjoni naqset milli tibda investigazzjoni formali minkejja l-eżistenza ta’ “diffikultajiet serji” u kisret id-drittijiet proċedurali tar-rikorrenti.
               
            
                  5.
               
               
                  Il-ħames motiv: il-Kummissjoni kisret id-dmir tagħha li tagħti motivazzjoni konformement mat-tieni paragrafu tal-Artikolu 296 TFUE.